
Energiapolitika és energetikai fenntarthatóság az Európai Unióban, a szélenergia tükrében 2002-2010-ig

Manapság az egyik legfontosabb téma a fenntartható fejlődés, mellyel nagyon sokat foglalkoznak. Ennek a témának a fontosságára az Európai Unió is rájött, emiatt különböző kezdeményezéseket indított el.
A dolgozat megvizsgálja az energiahatékonyság nagyságát az Európai Unió különböző országaiban, összefüggéseket keres a megújuló energiafelhasználás és a nemzeti jövedelem között, valamint taglalja a szélenergia felhasználásának mértékét, gazdaságosságát, környezetre való hatását az Európai Unió országaiban.
A nem megújuló energiaforrások kimerülése újabb problémákat vet fel, aminek megoldásában szintén a megújuló energiafelhasználás népszerűsítése jelentheti. Ezeket a problémákat az Európai Unió is felismerte, emiatt figyelhető meg az energiapolitika fontosságának hangsúlyozása, illetve a megújuló energiaforrások szerepének kiemelése. Évről évre egyre több kiadvány foglalkozik a megújuló energiafelhasználás fontosságával, azok hasznosításával, gazdaságossá tételével, valamint környezetkímélő mivoltával.
A fosszilis energiák kiaknázása és a környezetszennyezés globális probléma, ezért ezt a legmagasabb szinten kell megoldani, illetve kezdeményezni az alternatív energiának a használatát, hogy a helyzet ne romoljon tovább. Ehhez sokszor egy ország nem elég, ezért az Európai Unió egészét tekintve kezébe vette az ügyet, és próbál olyan megoldásokkal előrukkolni, amelyek elősegítik a környezettudatos életet, valamint a nem megújuló energiaforrások használatának integrálását a hétköznapi életbe.
Az alternatív energiának több fajtája ismert, illetve azok felhasználása is lehet különböző. Mindegyik bemutatása túl hosszú folyamat lenne, emiatt a szélenergián keresztül fogom elemezni az Európai Unió megújuló energiaforrásainak a helyzetét valamint módjait. Azért erre az energiaforrásra esett a választásom, mert egész Európa területén jelen van ez a meteorológiai jelenség, földrajzi adottságtól nagymértékben függ, így jól összehasonlíthatóak a tengerparti, illetve azzal nem rendelkező országok is.
Összegyűjtöm a jelenleg ismert megoldásokat, valamint azok előnyeit, hatékonyságát. Kitérek a környezetvédelmi problémákra, a különböző jogi szabályozásokra, illetve a gazdaságosság oldaláról is megvizsgálom a szélenergia hatékonyságát. A jelenlegi problémákra új megoldások alkalmazása is a dolgozat részét képezik majd.
 
 
 




